2015 m. pasaulio šachmatų taurės varžybos

2015 m. pasaulio šachmatų taurės varžybos  - 
tai atvirasis  vieno minuso sistemos šachmatų turnyras, surengtas 2015 m. rugsėjo 11 d. – spalio 5 d. Baku. 128  žaidėjai atkrentamosiose varžybose kovojo dėl dviejų kelialapių į 2016 m. Kandidatų turnyrą. Taurę laimėjo Rusijos didmeistris Sergejus Karjakinas finale 6 : 4 įveikęs taip pat Rusijos didmeistrį Piotrą Svidlerį. Abu finalininkai pateko į sekantį pasaulio šachmatų čempionato etapą.

Varžybos

Žaidėjų atranka 
Varžybų dalyviai buvo atrinkti pagal sekančius kriterijus:
 
 pasaulio čempionas; 
2013 m. pasaulio šachmatų taurės varžybų pusfinalininkai;
 moterų pasaulio šachmatų čempionė;
 2013 m. ir 2014 m.  pasaulio jaunimo (J20) šachmatų čempionai;
 18-ka dalyvių už laikotarpio, nuo 2014 m. vasario mėn iki 2015 m. sausio mėn.,  paskaičiuotą, dviem ženklais po kablelio tikslumu, vidutinį FIDE reitingą. Dalyvis, turintis aukštesnį reitingą už pretendentą, patenka į varžybas. Jei reitingai lygus - tai  tikrinamas 2015 m. reitingas, jei vis dar lygų, tai patenka žaidėjas, 2015 m. turintis daugiau sužaistų partijų;
 trys žaidėjai iš FIDE patvirtintų varžybų internete;
 vienas, užimantis aukščiausia vietą pasaulio profesionalų taurės turnyruose;
 92 žaidėjai iš žemynų čempionatų ir zoninių varžybų*; 
 Du – FIDE prezidento siūlymu;
 Keturi - varžybų organizatorių siūlymu.

Pastaba. Žaidėjai iš Europos ir Afrikos atvyko pagal žemynų čempionatų rezultatus, arba FIDE prezidento kvietimu. Žaidėjai iš Amerikos, Azijos bei Okeanijos buvo atrinkti mišria tvarka: dalis iš  žemynų čempionatų, likę iš zoninių turnyrų.

Viso: 128 žaidėjai.

Žaidėjų keitimas 
Žaidėjui atsisakius dalyvauti varžybose jis yra keičiamas. Pasaulio čempionas, 2013 m. pasaulio šachmatų taurės pusfinalininkai, moterų pasaulio čempionė, pasaulio jaunimo (J20) čempionai ir žaidėjai iš reitingo sąrašo keičiami tik žaidėjais iš vidutinio reitingo sąrašo.

Žaidėjai, iš žemynų ar zoninių turnyrų, keičiami žaidėjais iš minėtų varžybų. Žaidėjas iš zoninio turnyro  atrankos varžybose, turi būti surinkęs ne mažiau 50%, galimų taškų. Kai tokio žaidėjo nerandama, keitimui atrenkamas iš žemyno čempionato.

Formatas
2015 m. Pasaulio šachmatų taurės varžybose buvo žaidžiami atkrentamųjų mačų 6 ratai (po 2 partijas). Jų nugalėtojai patekdavo į sekantį ratą. Septintas ratas - finalinis. Jame buvo žaidžiamos 4 partijos.

Dalyvių po kiekvieno rato sumažėdavo perpus: pirmame rate žaidė 128 žaidėjai, antrame – 64, trečiame – 32, ketvirtame -16, penktame (ketvirtfinalyje) – 8, šeštame (pusfinalyje) – 4, septintame (finale) – 2 žaidėjai.

Laikas galvojimui
Pirmiems 40 ėjimų skiriama  po 90 min., o likusiems ėjimams - po 30 min. Be to, nuo  pirmojo ėjimo po kiekvieno ėimo pridedama po 30 sek.

Nugalėtojo išaiškinimas
Kai 1-6 ratuose, pasibaigus pagrindiniam mačui, dalyvis yra surinkęs 1,5 taško, jis tampa mačo nugalėtoju ir patenka į sekantį ratą. Septintajame rate (finaliniame), kur žaidžiamos 4-ios partijos, pagrindinio mačo nugalėtojui reikia surinkti 2,5 taško.

Pasibaigus pagrindiniam mačui lygiosiomis, traukiami burtai dėl figūrų spalvų ir žaidžiamos dvi, po 25 min., greitosios partijos, pridedant po kiekvieno ėjimo po 10 sek.

Jei  po jų mačo rezultatas lieka lygus, traukiami burtai ir žaidžiamos dvi (10 min. + 10 sek.  po kiekvieno ėjimo)  greitųjų šachmatų partijos.

Jei pabaigus šias partijas  rezultatas vis dar lygus, traukiami burtai dėl spalvų  ir žaidžiamos dvi žaibo partijos (5 min. + 3 sek). 

Jei ir vėl mačas baigiasi lygiosiomis, tai žaidžiama viena Armagedono partija. 

Traukiami burtai ir žaidėjas, kuris laimėjo burtų traukimą, gali pasirinkti figūrų spalvą. Baltieji žaidimui gauna  5 min., o juodieji – 4 min., be to, nuo 61 ėjimo, po kiekvieno ėjimo, abiem žaidėjams pridedama po 3 sek. Jei ir ši partija baigiasi lygiosiomis, mačo nugalėtoju skelbiami juodieji.

Prizai
Visi Pasaulio šachmatų taurės dalyviai  gauna piniginį prizą. Pirmą - šeštą ratą pralaimėjusiems dalyviams išmokami  lentelėje nurodyto dydžio prizai.

Dalyviai pirmajam ratui 

Varžybų dalyviai buvo atrinkti pagal FIDE nuostatus ir vidutinį reitingų sąrašą. 

Pirmajame rate žaidėjai suporuojami ne pagal burtus. Iš anksto, reitingo mažėjimo tarka, sudaromas dalyvių sąrašas, kuriame, priklausomai nuo jų 2015 m. rugsėjo mėn. turėto reitingo dydžio, dalyviai gauna numerį. Pirmajame rate sąrašo 1-ą numerį turintis žaidėjas žaidžia su 128 numerį turinčiu žaidėju, 2-ą numerį turintis - su 127-u ir t. t.

Pastaba. Skliausteliuose pateiktos santrumpos rodo, pagal kokius kriterijus žaidėjas pateko į taurės varžybas:
 PČ: 2014 m. pasaulio šachmatų čempionas (1);
 PT: 2013 m. pasaulio šachmatų taurės pusfinalininkai (4); 
 PMČ: pasaulio moterų šachmatų čempionė (1); 
 J13: 2013 m. Pasaulio jaunimo (J20) čempionas (1);
 J14: 2014 m. Pasaulio jaunimo (J20) čempionas (1);
 R: pateko pagal visų, publikuotų reitingų tarp 2014 m. vasario iki 2015 sausio mėn. vidurkį (18);
 E14: 2014 m. Europos šachmatų čempionatas (19);
 E15: 2015 m. Europos šachmatų čempionatas (23);
 AM14: 2013 m. Amerikos žemyno šachmatų čempionatas (4);
 AM15: 2014 m. Amerikos žemyno šachmatų čempionatas (4);
 AS14: 2014 m. Azijos šachmatų čempionatas (5);
 AS15: 2015 m. Azijos šachmatų čempionatas (5);
 AF15: 2015 m. Afrikos šachmatų čempionatas (2);
• Z2.1 (5), Z2.2 (1), Z2.3 (2), Z2.4 (2), Z2.5 (2), Z3.1 (1), Z3.2 (1), Z3.3 (2), Z3.4 (2), Z3.5 (2), Z3.6 (1), Z3.7 (1), Z4.1 (1), Z4.2 (1), Z4.3 (1), Z4.4 (1): zoniniai turnyrai: Zoniniai turnyrai (skliausteliuose dalyvių vietų skaičius);
 ACP: Aukščiausią vieta pasaulio profesionalų šachmatų turnyrų taurėje užėmęs dalyvis, jei pagal ankstesnius kriterijus nepateko į pasaulio šachmatų taurės varžybas (1).
 ON: organizatorių iškelti dalyviai (4);
 PN: FIDE prezidento iškelti dalyviai (5);

Ketvirtfinalis

2015 m. Pasaulio šachmatų taurės ketvirtfinaliai ir finalas.

Šaltiniai

Nuorodos 
 2015 m. pasaulio šachmatų taurės partijos

Pasaulio šachmatų taurė